“แอมะซอน” ขาดทุน 3.8 พันล้านดอลล์ เซ่นโควิด-สงครามยูเครน
“แอมะซอน” ยอดขายขาดทุน 3.8 พันล้านดอลล์ ผลกระทบจากสงครามในยูเครน และโควิด-19 ส่งผลกระทบในระยะยาว
“แอมะซอน” ยอดขายขาดทุน 3.8 พันล้านดอลล์ ผลกระทบจากสงครามในยูเครน และโควิด-19 ส่งผลกระทบในระยะยาว
29 เม.ย. 2565

บริษัทแอมะซอน.คอม เปิดเผยว่า บริษัทมียอดขาดทุนสุทธิ 3.8 พันล้านดอลลาร์ หรือ 7.56 ดอลลาร์ต่อหุ้นในไตรมาส 1/2565 ซึ่งชี้ว่า ผลประกอบการของบริษัทย่ำแย่ลงกว่าในไตรมาส 1 ปี 2564 ซึ่งมีรายได้สุทธิ 8.1 พันล้านดอลลาร์ และมีกำไร 15.79 ดอลลาร์ต่อหุ้น
โดยตัวเลขขาดทุนดังกล่าวรวมถึงการขาดทุนก่อนหักภาษีวงเงิน 7.6 พันล้านดอลลาร์ซึ่งรวมอยู่ในค่าใช้จ่ายจากการลงทุนในหุ้นสามัญของบริษัทริเวียน ออโตโมทีฟ (Rivian Automotive)
สำหรับส่วนยอดขายสุทธิของบริษัทเพิ่มขึ้น 7% ในไตรมาส 1 สู่ระดับ 1.164 แสนล้านดอลลาร์ เพิ่มขึ้นจากระดับ 1.085 แสนล้านดอลลาร์ในไตรมาส 1 ของปีที่แล้ว
นอกจากนี้ กระแสเงินสดหมุนเวียนเพื่อการดำเนินงานของแอมะซอน ลดลง 41% แตะที่ 3.93 หมื่นล้านดอลลาร์ในไตรมาส 1 ปีนี้ เมื่อเทียบกับ 6.72 หมื่นล้านดอลลาร์ในไตรมาส 1 ของปีที่แล้ว
นายแอนดี แจสซี ซีอีโอของแอมะซอนกล่าวว่า การแพร่ระบาดของโรคโควิด-19 รวมทั้งผลกระทบจากสงครามในยูเครนได้ส่งผลกระทบต่อการเติบโตของบริษัทอย่างที่ไม่เคยเป็นมาก่อน
ทั้งนี้ ราคาหุ้นแอมะซอนร่วงลง 259.94 ดอลลาร์ หรือลงไป 8.99% ในการซื้อขายนอกเวลาทำการที่ตลาดหุ้นนิวยอร์ก หลังจากบริษัทเปิดเผยผลประกอบการในช่วงเช้าวันนี้ตามเวลาไทย